बैठक में सदस्यों ने गिनाईं समस्याएं
पंचायतसमिति सभागार में समित की साधारण बैठक सोमवार को उपखंड अधिकारी संजय कुमार वासु के मुख्य आतिथ्य में एवं प्रधान जबरसिंह तूरा की अध्यक्षता में आयोजित की गई।
बैठक के प्रारंभ गत बैठक की कार्यवाही का पठन एवं अनुमोदन किया गया। इसके बाद पेयजल पर चर्चा के दौरान सुराणा सरपंच भीमसिंह दहिया ने सुराणा गांव में पेयजल समस्या जीएलआर को पाइप लाइन से जोड़ने, आवंलोज सरपंच ममता देवी ने आवंलोज -वासन में पेयजल समस्या तथा बालवाड़ा सरपंच भावाराम देवासी ने गांव में प्रेशर से मीठा पानी सप्लाई करने की मांग की। वहीं तीखी सरपंच विरेंद्रपालसिंह जोधा ने पहाड़पुरा में आरओ प्लांट लगाने की मांग रखी। जिस पर प्रधान ने कहा कि पानी की समस्या का स्थाई समाधान नर्मदा का पानी आने के बाद ही होगा।
जलदाय विभाग के सहायक अभियंता एस.के. शर्मा ने कहा कि जालोर विधायक अमृता मेघवाल की अनुशंसा पर १६ गांवों में आरओ प्लांट स्वीकृत हुए हैं। वित्तीय स्वीकृति आते ही काम शुरू हो जाएगा। बिजली पर चर्चा के दौरान पंचायत समिति सदस्य जबरसिंह बावतरा ने शिकायत की कि मीटर बंद होने के बावजूद बिजली बिल रहा है। उन्होंने किसानों आमजन की समस्या का समाधान करने की मांग की। डिस्कॉम के सहायक अभियंता गोपालराम मेघवाल ने ढाणियों को विद्युत से जोड़ने विभागीय जानकारी दी। बैठक में प्रधान ने सायला में बाइपास मार्ग बनाने की बात कही। तिलोड़ा सरपंच पदमाराम मेघवाल ने पीडब्ल्यूडी द्वारा साढ़े तीन किलोमीटर पेयजल लाइन को क्षतिग्रस्त करने उद्घाटन के बाद गौरवपथ क्षतिग्रस्त होने की शिकायत की। देताकलां सरपंच अजीतसिंह राठौड़ ने ढाणियों को जोड़ने के लिए सड़क बनाने, जीवाणा सरपंच मीरादेवी ने जीवाणा चौराहे पर स्पीड ब्रेकर लगाने, सुराणा सरपंच ने स्कूल के आगे स्पीड ब्रेकर लगाने की मांग की। विकास अधिकारी भोपालसिंह जोधा ने मुख्यमंत्री जल स्वावलंबन योजना की जानकारी दी। बीसीएमओ राजूमल ने आरोग्य राजस्थान स्वास्थ्य कार्ड योजना तथा बीईईओ मोहनलाल परिहार ने शिक्षा विभाग महिला बाल विकास विभाग की जानकारी दी। बैठक में तहसीलदार जवाहरराम चौधरी, जिला परिषद सदस्य मंगलसिंह राठौड़, पांथेड़ी सरपंच वरदसिंह परमार, केशवना सरपंच ईश्वरसिंह जोधा, थलवाड़ सरपंच बूटाराम मेघवाल, आलासन सरपंच चम्पालाल राणा, ओटवाला सरपंच खेरुना बानो, मेंगलवा सरपंच अर्जुन मेघवाल, दादाल सरपंच नरपतसिंह परमार, सांगाणा सरपंच जमाली बानो, उम्मेदाबाद सरपंच गजाराम राणा, समिति सदस्य गीता राजपुरोहित, सरोज चौधरी, भगवत करण, आईदानसिंह सहित अधिकारी कर्मचारी मौजूद थे।
अबभामाशाह कार्ड प्राप्त करने में होगी आसानी
बैठकके दौरान उपखंड अधिकारी ने बताया कि पूर्व में लाभान्वितों को भामाशाह कार्ड प्राप्त करने में काफी दिक्कतों का सामना करना पड़ रहा था। कई बार चक्कर के बाद भी उन्हें भामाशाह कार्ड नहीं मिल पा रहे थे। उन्होंने बताया कि राज्य सरकार द्वारा बनाए गए भामाशाह कार्ड ग्राम पंचायतों द्वारा वितरित किए जाएंगे। जिससे ग्रामीणों को अधिक से अधिक फायदा मिल सके।
सायला. पंचायतसमिति की बैठक में उपस्थित सदस्य।
सायला. पंचायतसमिति की बैठक में मंचासीन अधिकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva